«5 



Apophyses, sive processus dentiformes, quibus plerique Cardines muniti con- 

 spiciuntur, variam formam gerunt, variumque situm occupant pro diversa con- 

 charum natura; quae ideo diversum illis nomen faciunt. Quamobrem primarium 

 dentem, sive cardinalem , eum dicere solemus, qui inter conchae apices jacet; 

 anticum, qui areae proximus , posticum , qui areolae; longitudinalem denique, 

 qui secus testae marginem producitur. 



Item dentes dicuntur vacui, quum in scrobiculum,seufossulam alterius val- 

 vae haud imittuntur, sed libere prominent; intrusi autem, quum dentes unius 

 valvae a scrobiculo alterius recipiuntur. 



Dens profunde fissus, ac veluti bifidus, dicitur duplicatus; at complicatus au- 

 dit dum tenuis, ac veluti laminiformis ea ratione inflectitur, ut angulum acu- 

 tum efficiat . 



Concharum valvae ligamenti adminiculo simul firmantur; idque vel coriaceae 

 est indolis, et valvae utriusque labiis adnectitur, rimamque obtegit, vel scrobi- 

 culis earumdem, juxta dentes positis, hinc incle affigitur instar funiculi. Hoc in~ 

 terius dicimus, illud exterius nominamus. Quaedam testae utroque simul gau- 

 dent, ut Mactra. 



Concharum valvae aliquanto tumidiores esse solent circum carclinis regio- 

 nem; ut plurimum etiam ultra eamdem paullisper attenuatae in mucronem pro- 

 ducuntur. Partes illae tumidiores Umbonis nomen accipiunt; mucrones vero, in 

 quos desinunt, Apices nuncupantur; qui in spirae speciem leviter intorti, et se 

 se invicem respicientes, inflexi audiunt; ad alterutrum latus conversi, tejlexi ap- 

 pellari solent . 



Umbones profunde subtus excavati fere usque ad apices, fornicati dicun- 

 tur. 



Exterior, atque convexa valvarum superficies Discus nuncupatur; ora ipsa- 

 rum exterior Limbus , interior Margo; qui vel dentatus, vel serratus , vel crenula- 

 tus, prout incisionibus dentiformibus, aut serrae aemulis, vel lineolis excavatis, 

 atque confertis, exornatur. At quum omnino laevis, ut reliqua interior conchae 

 facies, dicitur integerrimus . Interdum sinuoso flexuper totum testae ambitum ex- 

 currens, anguem imitatur, atque repandus dicitur. 



Tota testae circumferentia Ambitus nuncupatur- 



Valvae dicuntur aequalcs , quum ambae sunt perfecte similes, et aequalem 

 magnitudinem obtinent; inaequales vero, quum earum una est ab altera dissimi- 

 lis ob majorem, vel minorem convexitatis gradum, vel quia ipsarum altera, sive 

 concava est, sive plana , adeoque inaequalis. 



